open-index/open-wikipedia-markdown huggingface dataset:
שירה אלק

**שירה אלק** (נולדה ב-1989) היא עיתונאית ישראלית, העובדת בעיתון הארץ, זוכת פרס המכון הישראלי לעיתונות (2022). ידועה בתחקיריה על עברייני המין חיים ולדר ויהודה משי זהב, עליהם זכתה בפרסים. עבדה גם כמעצבת גרפית.

## ביוגרפיה
אלק נולדה למשפחה חרדית בשכונת גאולה בירושלים, אחת מ-13 ילדים. בגיל 11.5 לאחר שאחותה נפטרה החלה לכתוב.

ב-2017, בגיל 27, יצאה בשאלה יחד עם בעלה ושני ילדיה. שנתיים מאוחר יותר התגרשה. לאחר הגירושים הצטרפה לקורס כתיבה של עמותת יוצאים לשינוי בהנחיית יונתן ברג ובעקבות זאת החלה בקריירת כתיבה.

## קריירה
אלק היא עיתונאית בעיתון "הארץ". בכתבותיה היא עוסקת בעיקר בעולם החרדי ובעולמם של יוצאים בשאלה., ובעוולות כלפי נשים וקבוצות מוחלשות. שימשה כמעצבת הראשית של מגזין ליברל (מגזין).

## תחקירים
כתבתה הראשונה בעיתונות הארצית, שפורסמה באוגוסט 2020, הייתה תחקיר על חוויית ליל הכלולות וימי הנישואים הראשונים, של נשים וגברים מהחברה החרדית.

במרץ 2021 פרסמה תחקיר, יחד עם העיתונאי אהרן רבינוביץ, על עבירות המין של יו"ר זק"א יהודה משי זהב. התחקיר ארך שנה וחצי וכלל איסוף של מאות עדויות על מעלליו. התחקיר עורר סערה גדולה בישראל ובחברה החרדית ובעקבותיו ניסה משי-זהב להתאבד, ניסיון שהוביל למותו שנה וחצי לאחר מכן. על התחקיר הזה זכתה, ב-2022, יחד עם העיתונאי אהרן רבינוביץ, בפרס המכון הישראלי לעיתונות. בעקבות התחקיר, השתתפה בסדרה התיעודית משי זהב (סדרת טלוויזיה) בתאגיד השידור הישראלי.

בנובמבר 2021 פרסמה תחקיר, יחד עם העיתונאי אהרן רבינוביץ, שכלל עדויות של מספר נשים על כך שחיים ולדר, סופר חרדי ידוע, התעלל בהן מינית כשהיו קטינות. התחקיר עורר סערה רבה אף הוא. זמן לא רב לאחר מכן נמצא ולדר ללא רוח חיים על קברו של בנו.

ביולי 2022 פרסמה במגזין "ליברל" תחקיר שעסק במצבן של נשים חרדיות הנתונות לפרשנויות הלכתיות מחמירות ביחס להפלות, גם במקרים קיצוניים של הריון כתוצאה מאונס. אלק חשפה את תלותן של נשים אלו ברבנים הפוסקים עבורן את ההלכה, וכיצד פרשנויות אלו גורמות במקרים רבים לעוול. התחקיר כלל פנייה לאנשי דת רבים עם מקרים קיצוניים של נערות צעירות שנכנסו להריון מאונס, ובמרבית המקרים התשובה הייתה גורפת נגד ביצוע הפלה.. נוסף על כך, פרסמה ביולי תחקיר על מנגנון ההונאה של מוסדות חינוך חרדיים, על מנת לקבל תקציבים מנופחים.

בינואר 2023 פרסמה תחקיר מקיף החושף את מפת הסיכונים לילדי ישראל, על פי יישובים וערים ברחבי הארץ, והראתה את רמת הסיכון בכל הפרמטרים - אלימות מינית ופיזית, הפגעות מתאונות, מחלות ועוד - ביחס ישיר לאשכול הסוציו-אקונומי.

## פרסים
* פרס של "בכיוון הרוח" טורניר טקסטים - עבור הסיפור "מכתב".
* 2022 - פרס המכון הישראלי לעיתונות ע"ש יחזקאל צבי קלצל לשנת 2021, יחד עם אהרן רבינוביץ, על תחקירם בעניינו של יהודה משי זהב.
* 2022 - פרס "יוצאים לשינוי" על שהובילה תחקירים על פגיעות מיניות בחברה החרדית.

## קישורים חיצוניים
* 
* 
* 
* 
* שירה אלק, ככלות הכול, לבדו, יוצאים לשינוי, 21 בדצמבר 2023

## הערות שוליים

קטגוריה:ירושלים: אישים
קטגוריה:עיתונאים ישראלים
קטגוריה:עיתונאיות ישראליות
קטגוריה:יוצאים בשאלה
קטגוריה:יוצאות בשאלה
קטגוריה:גרפיקאים ישראלים
קטגוריה:גרפיקאיות ישראליות
קטגוריה:מעצבות ישראליות
קטגוריה:מעצבים ישראלים
קטגוריה:סגל הארץ
קטגוריה:ישראליות זוכות פרסים
קטגוריה:זוכי פרס המכון הישראלי לעיתונות
קטגוריה:עיתונאים כותבי עברית
קטגוריה:עיתונאיות כותבות עברית
קטגוריה:ישראלים שנולדו ב-1989
קטגוריה:ישראליות שנולדו ב-1989
שער שיראז

**שער שיראז** (בפרסית: **دروازه شیراز**, מכונה גם **שער הקוראן**, בפרסית: **دروازه قرآن**) הוא שער העיר ההיסטורי של שיראז, איראן. הוא ממוקם בכניסה הצפון-מזרחית של העיר, בדרך היוצאת לכיוון  ולאספהאן, ליד קניון אללה אכבר.

משני צידיו של השער נמצאים הרים. בסמוך לשער הוקם פסל ענק בצורת טווס ירוק ().

## היסטוריה
השער נבנה לראשונה בתקופת שלטונו של עצ'ד אל-דולה, בין 936 ל-983. מעל השער הוצב קוראן, בתקווה שהעוברים תחתיו יתברכו. עד לתקופת  הוא ספג נזק רב, ובהמשך הוא שוחזר ונוסף בחלק העליון שלו חדר קטן, בו נשמר קוראן שנכתב על ידי .

בתקופת שושלת קג'אר ניזוק מרעידות אדמה מרובות, ומאוחר יותר שוחזר על ידי מוחמד זכי חאן נורי. בשנת 1937 נלקחו שני ספרי הקוראן מהשער והועברו למוזיאון פארס בשיראז, שם הם נמצאים עד היום. בשנת 1949 שוחזרה קשת השער על ידי סוחר בשם חוסיין איגר.

## גלריה

קובץ:دروازه قرآن5.jpg|השער בשנת 1982
קובץ:Museum-Rietberg-Zürich-2022.00428.73.jpg|השער בשנות ה-1890
קובץ:قرآن دروازه قرآن.jpg|אחד מספרי הקוראן מהשער, במוזיאון פארס
קובץ:CH-NB - Persien- Durchgangstor (Lokalisierung unsicher) - Annemarie Schwarzenbach - SLA-Schwarzenbach-A-5-07-173.jpg|השער ב-1935
קובץ:دروازه قرآن و طاووس.jpg|השער עם פסל בצורת טווס
קובץ:دروازه قرآن توسط روح‌اله یگانه.jpg|השער בלילה
קובץ:دروازه قرآن6.jpg|השער, ומאחוריו העיר שיראז
קובץ:Darvazeghoran, Iran shiraz.jpg|מבט מתחת לשער בלילה
קובץ:Darvazeghoran 0001.JPG|סביבות השער בלילה
קובץ:Quran Gate 01.jpg|השער בשעת דמדומים
קובץ:Quran Gate Shiraz (28015728883).jpg|השער על רקע אחד ההרים שמצדיו
קובץ:Darvaze Ghoran01.jpg|השער מקרוב


## ראו גם
* מוזיאון פארס
* שיראז

## קישורים חיצוניים

## הערות שוליים

קטגוריה:שיראז: מבנים
קטגוריה:שערים
כוהדשת

**כּוּהדָשְת** (בפרסית: **كوهدشت**; בכורדית: **کوێیەشت**, הגייה: Kwêyeşt) היא עיר בנפה המרכזית של מחוז קוהדשת (Central District (Kuhdasht County), בפרובינציית לורסתאן, באיראן. העיר משמשת בירת הנפה והמחוז כאחד.

## מיקום
העיר שוכנת כ-90 קילומטרים מערבית לח'ורמאבאד, כ-180 קילומטרים בקוו אווירי מדרום מזרח לכרמאנשאה, כ-200 קילומטרים מזרחית לגבול איראן–עיראק.

## דמוגרפיה
### דת ושפה
תושבי העיר כורדים שיעים ודוברים כורדית בניב .

### אוכלוסייה
במפקד האוכלוסין הלאומי ב-2006, מנתה אוכלוסיית העיר 85,519 נפשות. במפקד האוכלוסין בשנת 2011 נמנו 92,927 אנשים ב-22,819 משקי בית. במפקד האוכלוסין של 2016 נמנו בעיר כ-89,091 נפשות שגרו ב-24,347 משקי בית.

## בסיס צבאי בעיר
במפת גוגל, מסומן בחלק הצפון מערבי של העיר מתקן צבאי בשם: زراد خانه سری شاه حسن (בתרגום מילולי: "מחסן נשק סודי של שאה חסן").

## הערות שוליים

קטגוריה:איראן: ערים
קטגוריה:לורסתאן
דרור אלכסנדר

**דרור אלכסנדר** (נולד ב-14 במאי 1956) הוא מוזיקאי, נגן, מעבד, מלחין, מנהל מוזיקלי של כל הלהקות הצבאיות מאז שנת 2000. מעבד ומלווה זמרים ולהקות.
## ביוגרפיה
אלכסנדר נולד בירושלים לרות ולמלחין פרופ' חיים אלכסנדר. אחיו רון היה מפקד בחטיבת גולני ונפל בפעולת פשיטה בגבול לבנון ב-28 בדצמבר 1970, רון ניגן בצ'לו. אח נוסף הוא ד"ר גד אלכסנדר, מרצה לקולנוע ושיטות חינוכיות.

בגיל 4 החל דרור אלכסנדר לנגן בחלילית בגיל 4 וחצי דרש לעבור לפסנתר וכך היה. מורו הראשון לפסנתר היה אביו ואחריו באו מורים נוספים, אף הם מהשורה הראשונה.

בתיכון הקים להקה שנקראה school איתה זכה במקום השני בתחרות להקות קצב. לאחר התנגשות עם מנהלת בית הספר החליפה הלהקה את שמה ל-skol (לחיים בשוודית). בלהקה היו 6 חברים, אלכסנדר ניגן על אורגן פרפיסה  2 קומות, כלי נדיר מסוגו באותה תקופה.

התגייס לצה"ל ב-1974 ושירת כפסנתרן בתזמורת חיל האוויר. הרכב ייחודי בנוף המוזיקלי בארץ באותם הימים, אותו הקים וניהל רס"ן אריך טייך. עם התזמורת ליווה את טובי הזמרים בארץ. בעקבות הצלחתו כפסנתרן בתזמורת הוארך שירותו הצבאי ל-4 שנים.

לאחר השירות למד באקדמיה למוסיקה בתל אביב והוא בעל תואר ראשון מטעמה אותו קיבל ב-1988.

### חיים אישיים
מתגורר בתל אביב. נשוי למירב ולהם בת, אלונה אלכסנדר, זמרת ומדבבת, ובן, איתמר אלכסנדר, איש היי-טק.

## קריירה
לאחר לימודיו האקדמיים השתלב בחיי המוזיקה בארץ ולקח חלק בהפקות רבות ומצליחות, כנגן, כמעבד וכמנהל מוזיקלי.

מפעלו הגדול הוא הניהול המוזיקלי של הלהקות הצבאיות מאז שנת 2000. במסגרת זו הוא לוקח חלק במבחני הקבלה ללהקות צה"ל ובהפקות רבות של מפקדת חיל חינוך ושל גורמים אזרחיים בהם שותפות הלהקות. עוד במסגרות אלה הוא שותף לטקסים ממלכתיים, טקסי זיכרון, מסעות למצעד החיים ועוד, כמו גם לשידורי טלוויזיה רבים בכל הרשתות הארציות.

במקביל לפעילות עם להקות צה"ל פועל אלכסנדר כל העת, כמנהל מוזיקלי, מעבד ונגן של זמרים והרכבים רבים ומוכרים, ביניהם: שלומית אהרון, דודו פישר, יבגני שפובלוב, ריקי גל ועוד. שדה פעילות נרחב נוסף, הוא בהפקות תיאטרון גדולות בהן בין השאר, אנני, היפה והחיה, אוליבר טוויסט, עלובי החיים ועוד.

## עריכה מוזיקלית

### טקסים ממלכתיים ושידורי טלוויזיה
* מנהל מוזיקלי בטקס יום ירושלים בערוץ 11 (2012-2020)
* מנהל מוזיקלי בטקס לזכר יצחק רבין בערוץ 11 המתקיים בגן שמואל (החל מ-2014)
* מנהל מוזיקלי בטקסי הזיכרון בהר הרצל (החל מ-2017).
* מנהל מוזיקלי של פסטיבל עין גב (החל מ-2018).
* מנהל מוזיקלי בטקס יום השואה ב-"קשת" ערוץ 12, (החל מ-2019)

### ניהול מוזיקלי של להקות צבאיות ואזרחיות
* ריקי גל
* הדודאים (1980-1994)
* דודו פישר (מאז עלובי החיים 1988)
* מנהל מוזיקלי ובוחן הלהקות הצבאיות כתב אלפי עיבודים ללהקות צבאיות וזמרים שונים (2000 - עד היום)
* להקת הכל עובר חביבי בהובלת שלומית אהרון כולל המופעים עם יבגני שפובלוב ועם שלושת הטנורים (2000 - עד היום)
* ניהול חבורת הזמר של צה"ל שמשתתפים בה אנשי קבע. הופעות בין בסיסי צהל ובטלוויזיה.
* ניהול להקת חמשת הדיוות: ירדנה ארזי, שלומית אהרן, רותי נבון, אילנית, מרגלית צנעני.
* ניהול מוזיקלי של להקת קידס.IL שיצגה את ישראל באירוויזיון הילדים.

### מחזות זמר

#### ניהול מוזיקלי
* אנני
* היפה והחיה
* אוליבר טוויסט

#### פסנתרן ראשי
* עלובי החיים

#### מנצח התזמורת ופסנתרן ראשי
* אחים בדם

## הערות שוליים

קטגוריה:ישראלים שנולדו ב-1956
קריסטינה פרונקו

**קריסטינה פרונקו** (בפולנית: **Krystyna Prońko**; נולדה ב-14 בינואר 1947) היא זמרת, פזמונאית, מלחינה, מו"לית ומורה למוזיקה פולנייה. עיקר פעילותה התרכזה בז'אנרים של ג'אז ומוזיקת פופ, אך במהלך הקריירה שלה עסקה גם בהוראה, הנחיה רדיופונית וכתיבה מוזיקלית. היא נולדה בעיר גוז'וב ויילקופולסקי שבמערב פולין, וכיום היא נחשבת לדמות מוכרת בתרבות המוזיקה הפולנית. עיר הולדתה העניקה לה את התואר "אזרחית כבוד" כאות הוקרה על תרומתה לתרבות המקומית והארצית.

## קורות חייה
משפחתה של פרונקו מקורה באזורים המזרחיים של פולין ההיסטורית, כולל שטחים שהיום נמצאים בגבולות בלארוס. לאחר מלחמת העולם השנייה עקרה המשפחה למערב פולין במסגרת שינויי הגבולות של התקופה. פרונקו למדה בבית ספר מדעי לכימיה והחלה לעבוד ככימאית באחת המעבדות המקומיות בעיר הולדתה. בשלב מסוים בחרה לשנות כיוון מקצועי, והחלה ללמוד מוזיקה במחלקה לג'אז ולמוזיקה פופולרית באקדמיה למוזיקה בקטוביץ, שם רכשה השכלה מוזיקלית פורמלית.

את דרכה המוזיקלית החלה בשנת 1966 כאשר הצטרפה ללהקת "רפלקס", הרכב משפחתי בו ניגנה בעוגב ושרה. את ההרכב הקימה יחד עם אחיה, ויצ'ך ופיוטר, שניגנו על סקסופון וגיטרה בס. בשנת 1969 הופיעה לראשונה בפסטיבל ארצי לאוונגרד ביט בקאליש, שם זכתה להכרה ראשונית. בהמשך אותה שנה הצטרפה ללהקה שהקים אנטוני קופף, שפעלה תחילה בז'שוב והתפתחה להרכב בשם "ריספקט". עמה הקליטה שירים לתחנת הרדיו הפולנית השלישית, כולל שירים שהולחנו על ידה ושזכו להשמעות חוזרות.

במהלך שנות ה-70 של המאה ה-20 פעלה כחלק מהרכבים שונים, כולל שלישיית זמרות שליוותה אמנים כמו צ'סוואב ניימן, וסקאלדובי. שיתופי הפעולה כללו הופעות חיות והקלטות לרדיו. כמו כן, עבדה בהרכבים של ינוש קומאן, בהם "פוקלין" ו"קומאן בנד". במסגרות אלו הקליטה שירים נוספים לתחנות רדיו אזוריות. במקביל השתתפה במספר פסטיבלים לאומיים, במיוחד בפסטיבל הפזמון באופולה, שם זכתה לפרסים על עיבודים מוזיקליים. חלק מהשירים שביצעה נכללו ברפרטואר של זמרות וזמרים נוספים.

בשלהישנות ה-70 ובתחילת שנות ה-80 שילבה פרונקו בין מוזיקה להוראה. היא ניהלה כיתת שירה באקדמיה למוזיקה בקטוביץ ועבדה גם בתיאטרון המוזיקלי בגידניה. בתקופה זו הופיעה באורטוריה "Kolęda Nocka" לצד אמנים נוספים, אולם המופע הופסק לאחר החלת המצב הצבאי בפולין. בהמשך הופיעה בפסטיבלי ג'אז יוקרתיים בפולין ומחוצה לה, כולל Jazz Jamboree ופסטיבלים בצ'כיה ובאירלנד. בשנת 1986 שבה והופיעה בפסטיבל אופולה, הפעם עם השיר "Wielki szary nikt".

החל משנות ה-90 עסקה בניהול קריירה עצמאית. היא הקימה את חברת ההפקות פאוור מיוזיק, והחלה להנחות תוכניות רדיו בנושא מוזיקה. לאורך השנים ניהלה סדנאות לזמרים צעירים, במיוחד בתחום הבלוז. מאז 2001 היא מלמדת שירה באוניברסיטת מריה קירי-סקודובסקה בלובלין. בד בבד המשיכה להופיע ולהקליט, ובשנת 2010 שימשה כשופטת בתוכנית הטלוויזיה "Śpiewaj i walcz" בערוץ הציבורי TVP1. בשנים 2014–2018 כיהנה כחברת מועצת העיר ורשה מטעם מפלגת פלטפורמה אזרחית. בשנת 2024 השתתפה בשלב המוקדמות הלאומי לקראת האירוויזיון עם השיר "Tempus fugit", והגיעה למקום ה-11.

## קישורים חיצוניים
* 

## הערות שוליים

קטגוריה:זמרות פולניות
קטגוריה:פזמונאיות
קטגוריה:מו"לים פולנים
קטגוריה:מלחינים פולנים
קטגוריה:מורות למוזיקה
קטגוריה:ילידות 1947
יונו סמיונוב

**יונו שאולוביץ' סמיונוב** (ברוסית: **Юно Шаулович Семёнов**; 1899–1961) היה סופר שכתב פרוזה, מחזאי ומנהל אמנותי בברית המועצות. הוא כתב בלשון ג'והורי, ויצירתו התאפיינה במחזות שעסקו בנושאים אקטואליים, רוויי סרקזם והומור. סמיונוב נמנה עם מייסדי תיאטרון הג'והורי בדרבנט.

## ביוגרפיה
נולד בדרבנט בשנת 1899 למשפחת בת מעמד הפועלים. בשנת 1915 רכש השכלה תיכונית בבית הספר של קהילת יהודי ההרים, ובהמשך קיבל תואר במשפטים בסנקט פטרבורג. סמיונוב הועסק כסדר בבית הדפוס של העיתון העירוני בדרבנט, שהוצא לאור ברוסית. במהלך מלחמת האזרים ברוסיה, לחם לצד הבולשביקים והתפרסם כ"פרטיזן אדום". לאחר מלחמת האזרחים שב לעבודתו בבית הדפוס.

משנת 1932 פרסם תשעה מחזות.

בשנת 1936 עבר יונו סמיונוב לבאקו עם משפחתו. שם עבד בעיתון "קומוניסט". (ברוסית: ) מאוחר יותר שב לעיר הולדתו. הוא עבד בעיתון "העומל", שפורסם בשפת ג'והורי ו-1991 שינה את ל-"ואטן" (ברוסית: ; משמעות בעברית: "המולדת").

ב־1941, במהלך מלחמת העולם השנייה, שירת סמיונוב כסמל בכיר וכיהן ולחם בקרבות החזית האוקראינית הראשונה, בהמשך במסגרת החזית האוקראינית השנייה ואת המלחמה סיים בבודפשט. סמיונוב שוחרר מהצבא האדום ב-23 ביוני 1945, וקיבל את מדליה על גילוי אומץ בשדה הקרב . יוסיף סטלין הביע את תודתו במכתב ששלח לסמל יונו סמיונוב על השתתפותו בקרבות לכיבוש הערים וינה ובודפשט.

לאחר המלחמה עבד יונו סמיונוב ביקב ובו מילא תפקידי ניהול שונים. מאוחר יותר פוטר מעבודתו, בטענה כי הוא קרוב משפחה של בוגד במולדת .

יונו סמיונוב נפטר בשנת 1961, בעת נסיעה ברכבת לוולגוגרד, ונקבר בעיר הולדתו, דרבנט. מחזותיו ממשיכים להיות מוצגים בתיאטרון הג'והורי בדרבנט.

## פעילות תיאטרלית
בשנת 1920, בדרבנט, עמד יונו סמיונוב בראש חוג דרמה של בני הנוער מקרב יהודי ההרים, שנקרא בשם המקוצר "**מעגל אבני חן**" (ברוסית: **Кружок ГЕМ**). עבור חוג זה כתב מחזות, בהם "**מצ'ר**", (ברוסית: **Два старьевщика** בתרגום לעברית: "שני זבלים"), ו"**קורדון**" (ברוסית: **Кордон**). באותה שנה נסגר החוג.

בשנת 1924 העלה יונו סמיונוב שני מחזות במסגרת חוג "דרבנט יהודי ההרים": "**שני מוכרי עורות**" (ברוסית: **Два кожепродавца**), ו"**שדכן ערמומי**" (ברוסית: **Хитрый сват**).

הנושאים המרכזיים במחזותיו של יונו סמיונוב היו היווצרותו של האדם הסוציאליסטי החדש, תעמולה אנטי-דתית – לדוגמה, השיר "**קנה תנ"ך**" (ברוסית: **Купить библию**), המאבק בשרידי העבר, והבנייה הקולקטיבית של חיים חדשים.

בשנת 1936, בעקבות קריאת המפלגה הקומוניסטית לעידוד ערבוב עמים ונישואין בין-אתניים, כתב סמיונוב את המחזה "**אח חורג**" (ברוסית: **Сводный брат**), שעסק באהבתו של צעיר מיהודי ההרים לנערה לזגינית.

בשנת 1955, עשר שנים לאחר תום המלחמה, חיבר יונו סמיונוב את הפואמה "**אני עד**" (ברוסית: **Я свидетель**), שבה תיאר את זוועות המלחמה שעבר.

## הערות שוליים

קטגוריה:אנשים מדרבנט
קטגוריה:סופרי ג'והורי
קטגוריה:משוררי ג'והורי
קטגוריה:מחזאי ג'והורי
קטגוריה:שחקנים ובמאים של תיאטרון ג'והורי
קטגוריה:סופרים מדגסטן
קטגוריה:משוררים מדגסטן
קטגוריה:משוררים מדרבנט
קטגוריה:סופרים מדרבנט
קטגוריה:יהודי ההרים
קטגוריה:ילידי 1899
קטגוריה:רוסים שנפטרו ב-1961
בא ממך

"**בא ממך**" הוא סינגל שהוקלט על ידי הזמר הישראלי מאור אדרי. את השיר הוציאה באוקטובר 2015 לאור חברת התקליטים פליי רקורדס, כסינגל הרביעי מתוך אלבומו הרביעי של אדרי, "צלילים של תקווה".

## על השיר
השיר "בא ממך" הוא בלדה רומנטית בביצוע אדרי. מילות השיר נכתבו והולחנו על ידי גילי זכאי, והעיבוד וההפקה המוזיקלית בוצעו על ידי צפריר יפרח. השיר יצא בליווי קליפ רשמי שהועלה לערוץ היוטיוב של הזמר.

השיר מאופיין בטקסט בעל אופי רגשי, המתאר קשר זוגי והבעת תודה לדמות אהובה. הבית והפזמון בנויים באופן המבליט את תחושת ההישענות של הדובר על בת-זוגו, תוך שימוש בלשון ישירה ופשוטה. הוא משתלב בסגנון המוזיקה הים-תיכונית, תוך שימוש במבנה בלדה מסורתי ובאלמנטים הרמוניים המלווים את קו הלחן המרכזי. עם יציאתו, הופץ השיר באמצעי הזרמת המוזיקה השונים, לרבות אפל מיוזיק וספוטיפיי, וזכה להשמעות במספר תחנות רדיו.

## ביקורות
בביקורת שפורסמה באתרו של יוסי חרסונסקי, תואר השיר "בא ממך" כבלדת אהבה אינטנסיבית שבה הדובר מבטא תלות רגשית מוחלטת בבת זוגו. חרסונסקי התייחס למילים כפשוטות ואף נדושות, אך ציין כי אופן הביצוע של מאור אדרי מעניק להן אמינות רגשית. לטענתו, למרות אופיו האופטימי לכאורה של השיר, קיימת בו נימת תוגה המורגשת בביצוע הקולי של אדרי, אשר תורמת לעומק הרגשי של היצירה. כמו כן, צוין כי הלחן נגיש וקליט.

## מיקומי שיא

## קישורים חיצוניים

## הערות שוליים

קטגוריה:שירי מאור אדרי
קטגוריה:שירים בעברית
קטגוריה:שירים שנכתבו על ידי גילי זכאי
קטגוריה:סינגלים בהוצאת פליי רקורדס
עונת 1931 בליגת העל הארגנטינאית

**עונת 1931 בליגת העל הארגנטינאית** הייתה העונה הראשונה של ליגה מקצועית בארגנטינה והעונה ה-40 של ליגה שמנוהלת על ידי התאחדות הכדורגל הארגנטינאית.

העונה החלה בליגה לחובבים שאורגנה על ידי התאחדות הכדורגל הארגנטינאית (AFA). משחקי הליגה החלו ב-10 במאי עם 34 קבוצות. אומנם כבר לאחר הסבב הראשון 19 קבוצות עזבו את הליגה לטובת הליגה המקצועית Liga Argentina de Football . משחקי ליגה לחובבים נמשכו עם 16 קבוצות והסתיימו בניצחון של Estudiantil Porteño מאזור בואנוס איירס.

משחקי ליגה מקצועית החל ב-31 במאי והסתיימו ב-6 בינואר 1932. ליגה כללה 18 קבוצות, כולם מפרובינציית בואנוס איירס. על ניצחון במשחק הוענקו 2 נקודות ועל תיקו הוענקה נקודה בודדת. 

בוקה ג'וניורס זכתה באליפות הליגה וזה היה התואר ה-7 של המועדון מתחילת תחרויות כלל ארציות בארגנטינה.

בסיום העונה אף קבוצה לא ירדה ליגה.

אלברטו זוזאיה מאסטודיאנטס לה פלאטה כבש 33 שערים וזכה בתואר מלך השערים.

## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים

קטגוריה:תחרויות כדורגל ב-1931
קטגוריה:עונות בליגת העל הארגנטינאית
קלוב אתלטיקו אטלנטה

**קלוּבּ אַתלֶטיקוֹ אטלנטה** (בספרדית: **Club Atlético Atlanta**) הוא מועדון כדורגל ארגנטינאי. המועדון נוסד בשנת 1904 בשכונת וילה קרספו של בואנוס איירס. בעבר הקבוצה שיחקה בליגה הבכירה וכיום משחקת בליגת משנה.

## היסטוריה
המועדון הוקם בשנת 1904. בשנת 1904 הוא התחיל לשחק בליגה השלישית בחשיבותה בארגנטינה. הקבוצה ניצחה בתחרות וקודמה לליגת משנה. עם הקמת ליגה מקצועית, הקבוצה השתלבה בה החל מעונתה הראשונה.

הקבוצה שיחקה בליגה הבכירה עד שבשנת 1947 וחזרה לליגה הבכירה לאחר עונה בודדת בליגת משנה. מאז היא עברה בין הליגות מספר פעמים. העונה האחרונה בליגה הבכירה הייתה עונת 1984. מאז היא משחקת בליגה השנייה.

בשנת 1969 הקבוצה הגיעה לגמר גביע ארגנטינה בו הפסידה.

אצטדיון הקבוצה נקרא על שם לאון קולבוסקי שהיה נשיא המועדון בזמן בנייתו שהסתיימה בשנת 1960.

רבים משחקני ובעלי תפקידים במועדון הם יהודים.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:פרובינציית בואנוס איירס: ספורט
קטגוריה:גראן בואנוס איירס: מועדוני כדורגל
קטגוריה:קבוצות כדורגל שהוקמו ב-1904
צלב איינשטיין

**צלב איינשטיין** (**Q2237+0305** או **QSO 2237+0305**) הוא קוואזר הנצפה באמצעות עדשה כבידתית ונמצא בקו ראייה ישיר מאחורי מרכז הגלקסיה ZW 2237+030, המכונה גם "עדשת הוכרה". כתוצאה מהשפעת העדשה הכבידתית החזקה, מתקבלות ארבע תמונות של אותו קוואזר, ולעיתים מתוארת גם תמונה חמישית חיוורת במרכז, שאינה נראית בבירור.

המערכת התגלתה בשנת 1985 על ידי האסטרונום ג'ון הוכרה וצוותו, אשר זיהו קיומו של קוואזר מאחורי גלקסיה על סמך הבדלים בהסחה לאדום, אם כי באותה עת טרם הבחינו בארבע התמונות הנפרדות.

בניגוד למקרים רבים של עיוותי עדשה כבידתית היוצרים טבעת איינשטיין, במקרה זה מבנה הגלקסיה הקדמית ומיקום הקוואזר יוצרים תבנית של צלב. מקרים נוספים של תצורות מסוג זה זוהו לאורך השנים.

## פרטים
ההסחה לאדום של הקוואזר מצביעה על כך שהוא נמצא במרחק של כ־8 מיליארד שנת אור מכדור הארץ, בעוד שהגלקסיה המעדשת נמצאת במרחק של כ־400 מיליון שנות אור. ממדיה הנראים של הגלקסיה הם 0.87 × 0.34 דקת קשת, ואילו ממדי תבנית הצלב במרכז משתרעים על 1.6 × 1.6 שניית קשת.

## קישורים חיצוניים

* 
## הערות שוליים

קטגוריה:קבוצת הכוכבים פגסוס
קטגוריה:הנצחת אלברט איינשטיין
שיר לחודש תשרי

"**שיר לחודש תשרי**" הוא שיר לכבוד חגי תשרי, שכתבה והלחינה דתיה בן דור. השיר בוצע לראשונה בסוף שנות ה-70 על ידי נירה רבינוביץ' בפרק 102 של תוכנית הילדים "מה פתאום" לרגל ראש השנה, ויצא לאור באלבומה "עוד שירי משחק ושירים לכל השנה" משנת 1979, ובאלבום "מסיבומבה" משנת 2014.

קטע השיר בבית השני, "זהו חודש מאד הפכפך" הוחלף בגרסה הטלוויזיונית בשורה "זהו חודש מפתיע כל כך", בעקבות טענת מפיקת התכנית שהקטע המקורי מציג באור שלילי את חודש תשרי. בהקלטות מאוחרות של השיר, הוחזרה השורה המקורית לבית השני.

## ביצועים
השחקן-זמר דודו זר ביצע את השיר בתוכנית הילדים "פרפר נחמד" בשנות ה-80.

הזמרת יפה ירקוני הקליטה את השיר באלבום "שירי חגים 1 - ראש השנה, סוכות וחנוכה" משנת 1988.

הזמרת ורדינה כהן הקליטה את השיר באלבום השירים לראש השנה, "שירי שנה טובה וחגים", בשנת 2008.

## לקריאה נוספת
* דתיה בן-דור, **שירים שובבים**, הוצאת הקבוץ המאוחד, 1988

## קישורים חיצוניים
* **[https://www.nli.org.il/he/items/NNL_MUSIC_AL990052889440205171/NLI "שיר לחודש תשרי"]**, באתר הספרייה הלאומית
* 
* אקורדים לשיר, באתר Chordify
* מילות השיר באנגלית, באתר Hebrew Songs

###### ביצועים
* 
* 
* 

## הערות שוליים

קטגוריה:שירי שנות ה-1970
קטגוריה:שירים בעברית
קטגוריה:יצירות דתיה בן דור
קטגוריה:שירי ילדים
קטגוריה:חינוך באמצעות מוזיקה
קטגוריה:שירי ראש השנה
מוחמד כרמי

**מוחמד כַּרַמִי** (בפרסית: **محمد کرمی**; נולד ב-27 בינואר 1966) הוא קצין איראני בדרגת בריגדיר גנרל המכהן כמפקד זרוע היבשה של משמרות המהפכה החל מ-19 ביוני 2025.

בעבר שימש כמושל פרובינציית סיסתאן ובלוצ'סתאן ולאחר מכן כמפקד המשמר של אוניברסיטת האימאם חוסיין.

## קריירה צבאית ופוליטית
כרמי החל את הקריירה שלו במשמרות המהפכה האסלאמית במהלך מלחמת איראן–עיראק. בחודש מרץ 2018 מונה כרמי על-ידי מפקד זרוע היבשה של משמרות המהפכה האסלאמית מוחמד פאכפור למפקד בסיס "קודס" של זרוע היבשה, במקומו של מוחמד מאראני . שימש גם כמפקד אוניברסיטת אמיר אל-מומנין למדעי הצבא וטכנולוגיה .

ב-25 בדצמבר 2022 מונה כמושל פרובינציית סיסתאן ובלוצ'סתאן, ושימש בתפקיד זה עד 30 באוקטובר 2024.

במהלך כהונתו התרחש טבח זאהדאן  בו דוכאו באכזריות הפגנות של בני המיעוט הבלוצ'י בעיר זאהדאן שמחו נגד המשטר לאחר שנערה בלוצ'ית נאנסה על ידי שוטר איראני, וכמאה מפגינים נהרגו בחודשים ספטמבר-אוקטובר 2022.

מחודש נובמבר 2024 שימש מפקד המשמר של אוניברסיטת האימאם חוסיין.

ב-19 ביוני 2025, במהלך מבצע עם כלביא, מונה למפקד זרוע היבשה של משמרות המהפכה האסלאמית, והחליף את מוחמד פאכפור, אשר מונה למפקד משמרות המהפכה האסלאמית.

## סנקציות
* : ב-7 בדצמבר 2021 הטילה ארצות הברית סנקציות על כרמי באשמה של "הפרת זכויות אדם" ואחריות לירי במפגינים במהלך ההפגנות באיראן (2019–2020).
* : ב-19 באוקטובר 2022, כחודש לאחר תחילת ההפגנות באיראן (2022–2023) בעקבות פרשת מותה של מהסא אמיני, הטילה ממשלת קנדה סנקציות על כרמי באשמה של "הפרת זכויות אדם בוטה".
* : ב-24 בינואר 2023 הטיל האיחוד האירופי סנקציות על איראן ועל אישים איראנים, ביניהם כרמי. הסנקציות על כרמי הוטלו בשל מעורבותו בדיכוי ההפגנות באיראן (2022–2023) בעקבות פרשת מותה של מהסא אמיני.
* : ב-20 בפברואר 2023 הוסיף משרד החוץ, חבר העמים והפיתוח של הממלכה המאוחדת את שמותיהם של שלושה שופטים, שלושה אנשי משמרות המהפכה האסלאמית ושני מושלי פרובינציות, ביניהם כרמי, לרשימת הסנקציות. סנקציות אלו כוללות הקפאת נכסים ואיסור נסיעה לממלכה המאוחדת.

## קישורים חיצוניים

## הערות שוליים

קטגוריה:אנשי משמרות המהפכה האסלאמית
קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:מבצע עם כלביא
קטגוריה:מבצע שאגת הארי
קטגוריה:איראנים שנולדו ב-1966
קושאן (שטר)

[ממוזער|קושאן משלהי התקופה העות'מאנית של בית בכפר [קריות (נפת שכם)|קריוּת במחוז שכם]]
**קושאן** (בטורקית מודרנית -"koçan" ובטורקית עות'מאנית - "قوچان") הוא שטר קניין המראה על בעלות במקרקעין, על פי חוק הקרקעות העות'מאני.

שיטת הרישום על פי החוק בנוגע לאדמת מירי הייתה מבוססת על בעלות המדינה, כאשר הרוכש הפרטי הוא אך מחזיק בקרקע. על פי סעיף 4 לחוק המקרקעין העות'מאני, למחזיק בקרקע היה ניתן שטר טאבו הנושא עליו את התגרה, סמל המלכות, וזו הייתה ההוכחה לכך ששילם את המס עבור המקרקעין.

החוק חייב את הרישום בפנקס המקרקעין (הטאבו), כתנאי לקבלת הקושאן. הראייה לבעלות במקרקעין הייתה הצגתו של הקושאן.

ליקוייו הרבים של מרשם המקרקעין העות'מאני, הביאו לכך שהמרשם שיקף אך באופן חלקי את הבעלויות והזכויות במקרקעין, וכתוצאה מכך נוצרו סתירות בין המרשם ובין הקושאנים שהונפקו בנוגע לבעלות במקרקעין. שלטונות המנדט הבריטי עסקו בהסדר מקרקעין שנועד בין היתר לפתור בעיות מסוג זה. השיטה הבריטית מכונה שיטת טורנס ובה המרשם, ולא השטר, הוא ההוכחה לבעלות.

עם זאת, אחוז קטן מן המקרקעין טרם עברו הליכי הסדר גם כיום. נכון ל-2015, מקרקעין כאלו משתרעים על כ-4% משטח המדינה. ככלל, הם רשומים בפנקס השטרות, שהוא אחד משלושת סוגי הפנקסים המתנהלים בלשכות רישום המקרקעין (לצד פנקס הזכויות בו רשומות זכויות במקרקעין מוסדרים ופנקס הבתים המשותפים בו רשומות זכויות בבתים משותפים). בשל כך במקרקעין שטרם עברו הליכי הסדר, יכול הקושאן לשמש כהוכחה לתביעת בעלות מכוחו.

## הערות שוליים

קטגוריה:האימפריה העות'מאנית: חוק ומשפט
קטגוריה:דיני מקרקעין
אנקר

**אָנקֶר** (באנגלית: **Anker Innovations Co., Ltd**; בסינית: **安克创新** או בכינוי: **安克**) היא יצרנית אלקטרוניקה סינית שבסיסה בצ'אנגשה, חונאן, סין. החברה מייצרת מגוון מוצרים שכולל מטענים לטלפונים, מטענים לרכב, סוללות ניידות, אוזניות, רמקולים, רכזות נתונים, מדפסות תלת-ממד, כבלי טעינה, פנסים, מגני מסך, תחנות כוח ניידות, סוללות סולאריות ביתיות ומכשירים ביתיים חכמים.

## היסטוריה
אנקר נוסדה בשנת 2011 על ידי סטיבן יאנג (Steven Yang) בשנג'ן שבמחוז גואנגדונג, ועם צמיחתה, החברה עברה לצ'אנגשה, במחוז חונאן. בתחילת 2014, החברה שכרה את שירותיו של ג'או דונגפינג (Zhao Dongping), שהיה ראש המכירות של גוגל בסין ובשנת 2020 הוא מונה לנשיא החברה.

## צמיחה ושיווק
עד 2016, רוב מכירות החברה היו באמצעות אמזון ואתר Newegg. מאז, מלבד מכירות בשוק המקומי בסין, אנקר משווקת את מוצריה באמצעות חברות בנות ביפן, סינגפור, ארצות הברית ובריטניה. בארצות הברית מוצרי אנקר נמכרים גם בחנויות גדולות כמו בסט ביי, טארגט והם זמינים גם באתרי מסחר אלקטרוני.

## מותגים ומוצרים
* מותג Bolder: סוללות ניידות, כבלי טעינה, מתאמים, מפסקי חשמל, רכזות USB ופנסים.
* מותג Soundcore: אוזניות, רמקולים ואוזניות בלוטות' (קודם לכן שם המותג היה Zolo).
* מותג Eufy: מכשירי חשמל ביתיים חכמים ומכשירי אבטחה.
* חברת Nebula מייצרת מקרני וידאו ניידים.
* מותג Roav: אביזרים לרכב.
* מותג PowerLine: כבלי טעינה.
* AnkerMake: מייצרת גם מדפסות תלת-ממד וחומרי הדפסה תלת-ממדיים. (בשנת 2025, הופסק ייצור קו מדפסות התלת-ממד והוא מותג מחדש ל-eufyMake כדי למכור מדפסות UV. הם ממשיכים למכור מוצרים וחלקים להדפסה תלת-ממדית של המותג הקודם).

## פגיעה בפרטיות
המותג Eufy של אנקר הצהיר שכל הנתונים שהוקלטו על ידי מצלמות הרשת שלהם מאוחסנים באופן מקומי ללא גישה לענן וכי רק לבעלים יש גישה לנתונים שלהם. ב-2022 גילה חוקר האבטחה Paul Moore כי תמונות וסרטונים פרטיים הועלו לשרתים של Eufy שהושכרו מ-AWS והתוכן אף תויגו עם נתוני המשתמש. גם לאחר ש־Paul Moore מחק את התוכן ואף ביטל את חשבון Eufy שלו, הוא גילה שהתמונות נשארו בשרתי AWS של Eufy. בדצמבר 2022, דיווח אתר חדשות הטכנולוגיה "The Verge" כי Eufy שינתה באופן דרסטי את דף "התחייבות הפרטיוּת" שלה, והסירה רבות מההצהרות הקודמות שלה בנוגע להיבטים של הפרטיות של המצלמות שלה.

## גלריה

קובץ:Anker-PowerPort-40W-5-Port-USB-Ladegeraet.2.jpg|Anker PowerPort, מטען USB מהיר עם 5 יציאות
קובץ:AnkerAstro.jpg|Anker Astro, מטען סוללות נייד שהוצג בשנת 2011
קובץ:Anker_SoundCore_interactive_speaker_display_at_a_Walmart_in_Gillette,_Wyoming.jpg|רמקול אינטראקטיבי SoundCore
קובץ:Anker_PowerConf_S500_Speakerphone.jpg|רמקול Anker PowerConf S500
קובץ:Headphones,_hoodie,_shades_and_phone_-_54322378189.jpg|אוזניות Anker Soundcore Space Q45


## קישורים חיצוניים

## הערות שוליים

קטגוריה:יצרני אוזניות
קטגוריה:חברות אלקטרוניקה סיניות
Goodbye (שיר של איימנבק וגודבויז)

"**Goodbye**" הוא סינגל של איימנבק וגודבויז, שיצא ב-18 בדצמבר 2020 בהוצאת חברת התקליטים טטה רקורדס.

הווידאו קליפ, שבוים על ידי צ'ארלי רובינס, נצפה למעלה מ-10 מיליון פעמים ביוטיוב. כמו כן, השיר הושמע למעלה מ-199 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי דאנס-פופ
קטגוריה:שירי מוזיקת האוס
אגם מהארלו

**אגם מהארלו** (בפרסית: **دریاچه مهارلو**) הוא אגם מלח עונתי ברמות של איראן, כ-27 קילומטרים דרום-מזרחית לשיראז, בפרובינציית פארס. המלח באגם עשיר באשלגן ובמלחים אחרים.

לאגם נשפך נחל עונתי הזורם דרך העיר שיראז, והוא שמביא את רוב מי השיטפונות אליו בעקבות גשמים מרובים. מי האגם בדרך כלל מתאדים עם ההתחממות ועד סוף הקיץ הם חושפים את קרקעית האגם הלבנה. עד אמצע הקיץ, ובשל שיעורי אידוי גבוהים וריכוזי מלח, מי האגם הופכים לאדומים-ורדרדים, ומקנים לו את ייחודיותו.

רוחבו של האגם השיאו 28 קילומטרים, אורכו 15 קילומטרים ושטחו 230 קמ"ר. עומקו המרבי הוא שלוש מטרים.

באגם עוברות ציפורים נודדות בעונת הנדידה, וכשהתנאים טובים הן לפעמים נשארות באזור הביצתי של פארס. סוג הציפור החשוב בו הוא פלמינגו, והוא משתקע טוב באגם מאחר שהוא אוכל ארטמיה, הנפוצה מאוד באגם. בשל המליחות הגבוהה של מי האגם לא חיים בו דגים, אך סביבו מצויים זוחלים כמו לטאות, שממיות, נחשים וצבים. בנוסף ניתן למצוא דו-חיים, תנים, חתולי בר, צבועים ושועלים.

## גלריה
[שמאל|ממוזער|250px|תמונה של [סוכנות החלל האירופית של שיראז ואגם מהארלו]]

קובץ:Maharloo Lake 2019-09-25 02.jpg|עובדי מלח באגם
קובץ:Maharloo Lake 20190619 01.jpg|סירות באגם היבש
קובץ:Maharloo Lake 20190619 02.jpg|האגם בתצלום אוויר
קובץ:Maharloo Lake 20190619 08.jpg|בריכת אידוי למלח באגם
קובץ:Maharloo Lake 20190619 13.jpg|חוף האגם
קובץ:Maharloo Lake 20190619 19.jpg|מבט לאגם
קובץ:Maharloo lake Shiraz.JPG|האגם מלא
קובץ:Maharlu lake reflection 01.jpg|קו החוף של האגם
קובץ:Maharlu Lake2022-02-05 26.jpg|רכבים חונים סמוך לאגם
קובץ:Maharlu Lake2023-02-19 15.jpg|האגם, כשהוא עדיין מלא
קובץ:Maharlu Lake2023-06-24 8.jpg|האגם והרים מאחוריו
קובץ:نمایی از دریاچه مهارلو در غروب.jpg|האגם בשקיעה
קובץ:030612-MaharlooLake-IMG 1256-2.jpg|קו החוף של האגם בשלבי התייבשות
קובץ:Maharlu lake by tasnim 2.jpg|פלמינגו באגם
קובץ:Maharlu lake by tasnim.jpg|האגם כשהוא מלא


## קישורים חיצוניים

## הערות שוליים

קטגוריה:פרובינציית פארס
מהארלו
מהארלו
מהארלו
הגבירה והמשרתת

**הגבירה והמשרתת** הוא ציור מן השנים 1666–1667 מאת הצייר ההולנדי מדלפט, יאן ורמיר. היצירה נמצאת בבעלות אוסף פריק שבניו יורק, יחד עם יצירות נוספות של ורמיר, ובהן "קצין ונערה צוחקת" ו"קטיעת המוזיקה".

## תיאור היצירה
בציור זה חוזרים מספר יסודות אופייניים ליצירתו של ורמיר: קומפוזיציה מוקפדת, וכן צבעיו המועדפים - הכחול של המפה משי והצהוב של ז'קט סאטן, (הפעם על רקע כהה), נשים בסביבה ביתית, אותיות, שפע של פנינים והאופן העדין שבו האור הנכנס משמש כדי למשוך תשומת לב להיבטים חשובים של הקומפוזיציה, כגון האות הלבנה הבוהקת ופניה של הגברת, והוא משתקף בפניני הגברת ובזכוכית ובסכו"ם שעל השולחן.

ורמיר מצליח ללכוד בציור רגע דרמטי שקט. הגברת הכותבת מופרעת בידי המשרתת, המגישה לה מכתב שזה עתה הגיע - ייתכן שמדובר במכתב אהבה. תגובתה של הגברת מעלה תחושת דאגה, הבאה לידי ביטוי באופן שבו היא מקרבת את קצות אצבעותיה לסנטרה, פיה מעט פעור ומבטה מהורהר מופנה לעבר המכתב - אך ורמיר מסתיר את עיניה מן הצופה.

המשרתת, שככל הנראה אמרה דבר־מה זה עתה, נראית מתכופפת לעברה של הגברת, כתומכת רגשית. עם זאת, ורמיר אינו מספק רמזים באשר לרקע או לתוצאת האירוע, ובמקום זאת מתמקד ברגע עצמו, תוך שהוא מותיר את הצופה עם שאלות פתוחות.

## היסטוריית בעלות
[ימין|ממוזער|"[אישה כותבת מכתב עם משרתת"]]
לאחר מותו של ורמיר בשנת 1675, עבר הציור "גברת ומשרתת" לידי הפטרון שלו, פיטר ואן רֵיְיבן. מתוך עיזבונו של חתנו, יאקוב דיסיוס, נמכרו ב־16 במאי 1696 באמסטרדם עשרים ואחד ציורים של ורמיר. פריט מספר 7, שכונה "עלמה שלה מוגש מכתב על ידי משרתת, מאת אותו אמן", נמכר תמורת שבעים גילדן.

בראשית המאה ה-19 שב הציור והופיע בפריז, ולאחר מכן החליף ידיים מספר פעמים בצרפת. תעשיין הפלדה האמריקאי ואספן האמנות הנרי קליי פריק (1849–1919) רכש את הציור בשנת 1919, זמן קצר לפני מותו. כיום, "הגבירה והמשרתת" נמנה עם אוסף פריק בניו יורק.

## קישורים חיצוניים

## הערות שוליים

קטגוריה:יאן ורמיר
קטגוריה:ציורי שמן
קטגוריה:נשים בציור
קטגוריה:ציורים מהמאה ה-17
Samsung Notes

**Samsung Notes** (בקוריאנית: **삼성 노트**) היא אפליקציית רישום הערות שפותחה על ידי חברת סמסונג אלקטרוניקה הדרום קוריאנית. היא מאפשרץ כתיבת הערות דיגיטליות ובכתב יד עם תמונות ושמע, כמו גם רישומים וציור, וקריאה והוספת הערות למסמכי PDF.

היא זמינה למכשירי סמסונג עם מערכת הפעלה אנדרואיד ו-Microsoft Windows, ומופצת ב-Galaxy Store, Google Play Store ו-Microsoft Store.

## היסטוריה
Samsung Notes הושקה בשנת 2016 כתחליף יחיד למספר אפליקציות תזכירים ואיורים ישנות יותר במכשירי Galaxy Note כמו S Note, Scrapbook ו-Action Memo.

ב-3 באוקטובר 2023, נחשף כי Samsung Notes יפסיק לפעול בכוח על מכשירי Windows חוץ ממכשירי ה-Galaxy Book.

## תכונות
Samsung Notes כוללת המרת כתב יד לטקסט, תיוג הערות ושיתוף בקובצי PDF, Microsoft Word, Microsoft PowerPoint וקובצי תמונה. ייבוא והוספת הערות לקובצי PDF, כמו גם ייבוא הקלטות קול (סימניית שמע), הוצגו עם עדכון One UI 2.5.

ניתן לשתף מחברות משותפות ב-Samsung Notes עם אחרים בפנקס אנשי הקשר של המשתמש או באמצעות כתובת URL ישירה; הנמענים יכולים גם לשנות ולשתף פעולה במחברת משותפת. שיתוף פעולה חי בין משתמשים מרובים נוסף ב-One UI 5.1. התוכנה מאפשרת גם אבטחת פתק או מסמך באמצעות סיסמה או טביעת אצבע.

בנוסף, ניתן לכתוב הערה באמצעות S Pen מבלי להפעיל את מסך המכשיר, אשר לאחר מכן נשמר ב-Samsung Notes.

### סנכרון
תוכן ההערות מסונכרן אוטומטית עם הענן, כלומר עם Samsung Cloud. מאז 2020, ניתן לסנכרן את Samsung Notes גם עם Microsoft OneNote כך שניתן יהיה לצפות בהם במחשבים אישיים.

## הערות שוליים

קטגוריה:יישומונים
קטגוריה:סמסונג
כביש עוקף שכם

קטגוריה:ישראל: כבישים
קטגוריה:יהודה ושומרון: תחבורה
קטגוריה:שכם
היסטוריה פוליטית

**היסטוריה פוליטית** היא ענף בהיסטוריה העוסק בחקר ובסקירה של אירועים פוליטיים, אידאולוגיות, תנועות, גופי ממשל, מצביעים, מפלגות ומנהיגים. היא קשורה קשר הדוק לתחומים אחרים בהיסטוריה, כולל היסטוריה חוקתית, היסטוריה חברתית והיסטוריה ציבורית. היסטוריה פוליטית חוקרת את ארגון ותפקוד הכוח בחברות גדולות.

משנות ה-60 של המאה ה-20 לערך ואילך הובילה עלייתן של תת-תחומים מתחרים, במיוחד היסטוריה חברתית ותרבותית, לירידה בבולטותה של ההיסטוריה הפוליטית "המסורתית", אשר נטתה להתמקד בפעילויותיהן של אליטות פוליטיות. בין 1975 ל-1995 עלה שיעור הפרופסורים להיסטוריה חברתית באוניברסיטאות בארצות הברית מ-31% ל-41%, בעוד ששיעור ההיסטוריונים הפוליטיים ירד מ-40% ל-30%.

ההיסטוריה הפוליטית ה"מדעית" הראשונה נכתבה על ידי לאופולד פון רנקה בגרמניה ב. המתודולוגיות שלו השפיעו עמוקות על האופן שבו היסטוריונים בוחנים מקורות באופן ביקורתי. היבט חשוב של ההיסטוריה הפוליטית הוא חקר האידאולוגיה ככוח לשינוי היסטורי. מחקרים של היסטוריה פוליטית מתמקדים בדרך כלל באומה אחת, בשינויה הפוליטי ובהתפתחותה. ההיסטוריונית  טוענת כי "היסטוריה פוליטית בכללותה אינה יכולה להתקיים ללא לימוד הפערים האידאולוגיים והשלכותיהם".

משנות ה-70 של המאה ה-20 ואילך ערערו תנועות חדשות על הגישות המסורתיות כלפי ההיסטוריה פוליטית. התפתחות ההיסטוריה החברתית העבירה את הדגש מחקר מנהיגים והחלטות לאומיות, אל חקר תפקיד של האזרח הקטן, במיוחד זרים ומיעוטים.

## קישורים חיצוניים

* 

## הערות שוליים

*
מנסורה ח'וג'סתה באקר-זאדה

**מנסורה ח'וֹגַ'סְתֶה בָּאקֶר־זָאדֶה** (בפרסית: **منصوره خجسته باقرزاده**; נולדה ב-23 במאי 1947) היא אלמנתו של האייתוללה עלי ח'אמנאי, המנהיג העליון לשעבר של איראן, ואמו של האייתוללה מוג'תבא ח'אמנאי, המנהיג העליון של איראן.

## ביוגרפיה
באקר־זאדה נולדה למשפחה פרסית דתית במשהד. אביה, מוחמד אסמאעיל ח'וג'סתה באקר־זאדה, היה איש עסקים ידוע במשהד. אחיה הוא חסן ח'וג'סתה באקר־זאדה, לשעבר סגן מנהל רשות השידור האיראנית.

היא פגשה לראשונה את עלי ח'אמנאי, לימים נשיא איראן והמנהיג העליון של איראן, בטקס פרטי בשנת 1964, ובהמשך נישאו השניים.

### חיים אישיים
לבאקר־זאדה ולעלי ח'אמנאי נולדו ארבעה בנים ושתי בנות: מוסטפא, מוג'תבא, מסעוד, מייסם, בושרא והודא.

ב-28 בפברואר 2026, בשעות הבוקר המוקדמות לפי שעון ישראל, החלו ארצות הברית וישראל בתקיפה אווירית נגד איראן. עלי ח'אמנאי שהה באותה עת באזור בטהראן שבו התגורר בדרך כלל. במהלך אחת ההפצצות שנערכו במסגרת המבצע הופצץ ביתו, וח'אמנאי נהרג. באקר־זאדה נפצעה קשה באותה הפגזה. לאחר האירוע פורסמו דיווחים שלפיהם מתה מפצעיה, אולם בהמשך התברר כי שרדה.

### משפחת ח'אמנאי

## הערות שוליים

קטגוריה:בני זוג של מנהיגי מדינות
קטגוריה:עלי ח'אמנאי
קטגוריה:איראניות שנולדו ב-1947
קטגוריה:איראנים שנולדו ב-1947
דני גל

**דני גל** (נולד ב־24 ביוני 1969) הוא יועץ ארגוני, יזם חברתי ומנהל ישראלי. בין השנים 2015–2020 שימש כמנכ"ל עמותת "קו משווה", הפועלת לקידום השתלבות אקדמאים ערבים בשוק העבודה. קודם לכן נמנה עם מקימי חממת היזמות החברתית Hub TLV והיה פעיל במיזמים לשינוי חברתי. לאורך השנים ליווה ארגונים ממשלתיים, עסקיים וציבוריים בהובלת אסטרטגיה, תהליכי גיוון ושינוי תרבות ארגונית, וכן פרסם מאמרי דעה ואף כתב ספר בנושא.

## ביוגרפיה

דני גל (גלז'בסקי) נולד בפתח תקווה להורים ניצולי שואה שעלו מפולין. למד בבית הספר התיכון "הנדסאים" ברמת אביב. בשנת 1987 החל את לימודיו באוניברסיטת תל אביב במסגרת העתודה האקדמית. הוא ייסד ההאב בתל אביב. בשנת 1990 סיים תואר ראשון בפסיכולוגיה, בשנת 1999 סיים תואר שני בפסיכולוגיה ארגונית מאוניברסיטת בר-אילן. בשנים 1990–2000 שימש כפסיכולוג צבאי במסגרת מחלקת מדעי ההתנהגות בצה"ל (ממד"ה). לאחר שירותו הצבאי החל גל בפעילות חברתית במסגרתה הקים יחד עם שני שותפים (פלסטיני ואמריקאי) עמותה לקידום קשרים בין ישראלים לפלסטינים. במסגרת זו הנחה עשרות סמינרים.
בשנת 2015 השלים גל תואר שני נוסף במנהל ציבורי באוניברסיטת הרווארד כעמית תוכנית גלייטסמן למנהיגות ציבורית. עם חזרתו לישראל מהלימודים בהרווארד, התמנה למנכ"ל עמותת קו משווה וכיהן בתפקידו כ-6 שנים. במהלך הקריירה שלו עסק גל בייעוץ ארגוני ואסטרטגי ובליווי ארגונים בתחומי פיתוח מנהיגות, בניית הנהלות אפקטיביות ועיצוב תרבות ארגונית.

גל מתגורר בקיבוץ בצפון, נשוי ואב ל-4 ילדים.

## פעילות ציבורית-חברתית
זמן קצר לאחר שירותו הצבאי הקים גל, יחד עם שני שותפים (פלסטיני ואמריקאי), עמותה בשם Center for Emerging Futures. העמותה שמה לה למטרה קידום מפגשים ויזמויות בין ישראלים לפלסטינים. במסגרת זו הנחה גל עשרות סמינרים בהם נבנו גשרים ונרקמו יחסים, אשר הפכו אויבים לידידים. גל מכהן עד היום כחבר בוועד המנהל של העמותה. בשנת 2009 הקים גל את חממת היזמות החברתית Hub TLV, שפעלה בתל אביב ועסקה בקידום מיזמים חברתיים.

באוגוסט 2015 מונה למנכ"ל עמותת "קו משווה". לאחר מינויו, יזם גל שתי תוכניות לפיתוח מנהלים מהחברה הערבית, בשיתוף עם בית הספר לניהול באוניברסיטת תל אביב - תוכנית חוץ אקדמית בשם Lead Forward ותוכנית אקדמית במסגרת MBA, שנקראת AL-MADA. בנוסף, פעל ליצירת סביבות עבודה מכילות ורב-תרבותיות בארגונים עסקיים וממשלתיים. באוקטובר של אותה השנה יזם הקמת מוקד ייעוץ פנים-ארגוני המסייע לארגונים המשלבים עובדים יהודים וערבים, במטרה להתמודד עם חסמים תרבותיים ולחזק שיתופי פעולה בין-מגזריים.בדצמבר 2020 סיים גל את כהונתו כמנכ"ל.

## עיסוק ציבורי וכתיבה
בשנת 2025 פרסם את ספרו באנגלית, "The Belonging Paradox: How to Solve the Global Empathy Crisis", העוסק בקידום תחושת שייכות כבסיס להתמודדות עם משברים חברתיים עולמיים. לספר צורפו המלצות מפרופסור אוטו שרמר  מאוניברסיטת MIT ופרופסור דניאל שפירו מאוניברסיטת הרווארד. 

באותה השנה זכה ספרו במקום השני (Runner-up) בקטגוריית **Leadership Book of the Year**, במסגרת טקס **Leadership Awards** של Institute of Leadership בברמינגהם.

## קישורים חיצוניים

* 

* 

## הערות שוליים

קטגוריה:פעילים חברתיים ישראלים
קטגוריה:יזמים ישראלים
קטגוריה:יועצים ישראלים
קטגוריה:ישראלים שנולדו ב-1969
היסטוריה כמותית

**היסטוריה כמותית** היא שיטת מחקר היסטורי המשתמשת במשאבים כמותיים, סטטיסטיים וממוחשבים. זהו סוג של היסטוריה במדעי החברה.

היסטוריונים כמותיים משתמשים במאגרי מידע כמקורות המידע העיקריים שלהם. כמויות גדולות של נתונים פוליטיים, כלכליים ודמוגרפיים זמינות בפורמט PDF או בכתב יד, כגון מידע על מפקד אוכלוסין ותוצאות בחירות. כמויות גדולות הומרו למאגרי מידע ממוחשבים. המאגר הגדול ביותר כיום הוא  (ICPSR) של אוניברסיטת מישיגן, המספק גישה לאוסף נרחב של נתונים פוליטיים וחברתיים הזמינים להורדה עבור ארצות הברית והעולם. היסטוריונים כמותיים משתמשים בשיטות סטטיסטיות כדי למצוא דפוסי התנהגות אנושית המכסים את כל מגזרי החברה, ולא רק את האליטות שיוצרות מסמכים הנשמרים בארכיון מסורתי.

היסטוריונים כלכליים משתמשים במערכי נתונים עיקריים, במיוחד כאלה שנאספו על ידי ממשלות מאז שנות ה-20 של המאה ה-20. היסטוריונים של העבדות השתמשו בנתוני מפקדי אוכלוסין, קבלות מכירות ומידע על מחירים כדי לשחזר את ההיסטוריה הכלכלית של העבדות.

## הערות שוליים

קטגוריה:היסטוריה לפי נושא
היסטוריה השוואתית

**היסטוריה השוואתית** היא ענף בהיסטוריה העוסק בהשוואה בין חברות שונות שהתקיימו באותה תקופה או שחלקו תנאים תרבותיים דומים.

היסטוריה השוואתית של חברות צצה כתחום התמחות חשוב בקרב אינטלקטואלים בעידן הנאורות ב, כפי שאופיינה על ידי מונטסקייה, וולטר, אדם סמית ואחרים. ב חקרו סוציולוגים וכלכלנים היסטוריה השוואתית לעיתים קרובות, דוגמת אלכסיס דה טוקוויל, קרל מרקס ומקס ובר.

במחצית הראשונה של המאה ה-20 עקב קהל קוראים גדול אחר ספרי ההיסטוריה ההשוואתית של אוסוואלד שפנגלר, פיטירים סורוקין וארנולד טוינבי. עם זאת, מאז שנות ה-50 דעכה ההיסטוריה ההשוואתית מעיני הציבור, וכעת היא נחלתם של חוקרים מומחים הפועלים באופן עצמאי.

היסטוריונים מקבלים בדרך כלל את ההשוואה בין מוסדות מסוימים (דוגמת בנקאות, זכויות האישה וזהויות אתניות) בחברות שונות, אך מאז שנות ה-50 הם אינם מקדישים בדרך כלל תשומת לב רבה לכך.

## הערות שוליים

קטגוריה:היסטוריה לפי נושא
חאבי גרה (2003)

**חאבייר "חאבי" גֶרָה מורנו** (בספרדית: **Javier "Javi" Guerra Moreno**; נולד ב-13 במאי 2003 בחילט שבספרד) הוא כדורגלן ספרדי המשחק בעמדת הקשר בקבוצת ולנסיה מהלה ליגה.

## קריירת מועדונים
גרה גדל במחלקת הנוער של ויאריאל, ובשנת 2019 עבר למחלקת הנוער של ולנסיה. ב-14 במאי 2021 חתם על חוזה מקצועני ראשון במועדון, עד לשנת 2024, ומספר ימים לאחר מכן החל לשחק בקבוצת המילואים של המועדון. ב-16 בינואר 2022 ערך את הופעת הבכורה שלו בקבוצה הראשונה של המועדון, בניצחון 1-0 על אתלטיקו בלארס במסגרת שלב שמינית הגמר של גביע המלך הספרדי לעונת . ב-16 באפריל 2023 ערך את הופעת הבכורה שלו בלה ליגה, בהפסד 2-0 לסביליה במסגרת המחזור ה-29 לעונת 2022/2023. ב-27 באפריל הבקיע את שער הבכורה שלו בקבוצה, בניצחון 2-1 על ריאל ואיאדוליד במסגרת המחזור ה-31 בליגה.

בחודש מאי 2023 חתם על חוזה חדש בוולנסיה עד לשנת 2027, לקראת עונת 2023/2024, בה הפך לשחקן קבוע בקבוצה.

## קריירה בין-לאומית

גרה נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025.
## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ולנסיה
קטגוריה:ספרדים שנולדו ב-2003
Couldn't Be Better

"**Couldn't Be Better**" הוא שיר של הזמרת-יוצרת האמריקאית קלי קלרקסון, שיצא ב-26 באפריל 2019 בהוצאת חברת התקליטים אטלנטיק רקורדס. השיר נכתב על ידי כריסטופר לנרץ וגלן סלייטר, והופק על ידי ג'סי שטקין. גרסת הסרט של השיר כוללת קולות של חלק מצוות השחקנים של הסרט אגלי דולס, פיטבול, בלייק שלטון, ונדה סייקס וגבריאל איגלסיאס.

נכון ליוני 2025, גרסת הפופ הושמעה למעלה מ-4 מיליון פעמים בספוטיפיי, ולמעלה מ-600 אלף פעמים ביוטיוב, ואילו גרסת הסרט הושמעה למעלה מ-3 מיליון פעמים בספוטיפיי, ולמעלה מ-1.5 מיליון פעמים ביוטיוב.

## ביקורת
בביקורת על הסרט, עורכת *[[The Christian Post]]* , ליאה מארי-אן קלט תיארה את השיר כשיר "בלתי נשכח". יתרה מזאת, מריסה קרפיקו מ-*The Pop Break*, כתבה כי השיר היה "מופק היטב (אולי אפילו מופק יתר על המידה עבור מוזיקת ילדים)". לעומתם, הוואי-טראן בוי מ-*SlashFilm* ואריק שנידר מ-*Crooked Marquee* טענו כי קיים דמיון בינו לבין השיר "Everything Is Awesome"  של טיגן ושרה בהשתתפות לונלי איילנד.

## מיקומי שיא

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שהופקו על ידי ג'סי שטקין
קטגוריה:שירים מסרטי קולנוע
קטגוריה:בלדות פופ
מינאטו מיראי 21

ממוזער|תצפית על אזור מינאטו מינאי בלילה
**מינאטו מיראי 21** (ביפנית: **みなとみらい21**. בתעתיק לעברית: **מינאטו מיראי ניז'וּאיצי**), המכונה גם **מינאטו מיראי**, או **MM** הוא רובע העסקים המרכזי של העיר יוקוהמה, יפן. פיתוח האזור החל בשנות ה-80 של המאה ה-20 במסגרת תוכנית של התחדשות עירונית שמטרתה הייתה להקים מרכז עירוני חדש שיחבר בין האזורים ההיסטוריים, לבין המרכזים המסחריים של יוקוהמה – אזור קאנאי וסביבת תחנת יוקוהמה, ויהווה מרכז למסחר, תרבות ופנאי.
ממוזער| גלגל הענק קוסמו קלוק 21כיום, מינאטו מיראי היא מרכז מרכזי לעסקים, קניות ותיירות, המושך אליו מבקרים ואנשי עסקים ברחבי אזור טוקיו רבתי. ברובע העסקים ישנם גורדי שחקים, מספר מלונות גדולים, מגדלי משרדים, מוזיאונים, ומרכזי קניות.

## היסטוריה
בשנת 1965 ראש עיריית יוקוהמה, איצ'יו אסוקטה, הציע תוכניות פיתוח לעיר, ביניהן תוכנית התחדשות עירונית המיועדת לאזור מינאטו מיראי 21. בשנת 1983 החלו העבודות בפועל, באזור בו שכנו הנמל ואזורי התעשייה, שבעבר הפרידו בין מרכז העיר קאנאי, ואזור תחנת יוקוהמה. עם פיתוחו של מינאטו מיראי 21, שני מרכזי העיר חוברו וכיום הם מהווים חלק מהרובע המרכזי של יוקוהמה. השם "מינאטו מיראי 21" נבחר על ידי סקר דעת קהל. פירוש השם, (שתרגומו המילולי הוא "נמל עתיד 21"), הוא "נמל העתיד במאה ה-21".

## מאפיינים
האזור הוא אחד מאזורי העסקים העירוניים החדשים ביותר באזור המטרופולין של טוקיו רבתי. בניינים מרכזיים באזור הם מגדל לנדמרק, גורד השחקים השלישי בגובהו ביפן, שלושת מגדלי קווינס סקוור, גלגל הענק קוסמו קלוק 21 ועוד.

באזור שוכנים סניפים ומטות של החברות ניסאן מוטורס, תאגיד JGC, תאגיד צ'יודה וכן של תאגידים גדולים אחרים. באזור עובדים, נכון ל-2024, כ-140,000 איש.

האזור של מינאטו מיראי 21 מושך אליו גם תיירים רבים, יחד עם צ'יינה טאון יוקוהמה הסמוכה. בשנת 2024 ביקרו באזור כ-82 מיליון מבקרים. האזור הפך לסמל של יוקוהמה וקו הרקיע שלה, והוא מופיע לעיתים קרובות בתמונות של העיר.

## אטרקציות
* מגדל יוקוהמה לנדמרק, המשקיף אל נופים מרהיבים של טוקיו והר פוג'י
* פארק השעשועים קוסמו וורלד
* טיילת קישאמיצ'י
* אולם מינאטו מיראי, אולם הבית של התזמורת הפילהרמונית של קאנאגאווה
* פסיפיקו יוקוהמה
* מוזיאון האמנות של יוקוהמה
* כיכר המלכה יוקוהמה
* יוקוהמה אייר קבינה

### בתי מלון
בין המלונות העיקריים באזור נמנים:
* מלון יוקוהמה ביי גרנד אינטרקונטיננטל
* מלון יוקוהמה רויאל פארק
* מלון יוקוהמה סאקורגיצ'ו וושינגטון
* מלון שרתון ביי יוקוהמה
* מועדון המניו יוקוהמה

### תחנות רכבת
* תחנת מינאטומיראי
* תחנת סאקוראגיצ'ו
* תחנת שין-טאקאשימה

## קישורים חיצוניים
* 

## הערות שוליים

קטגוריה:יפן: אטרקציות תיירותיות
קטגוריה:אזורי עסקים
קטגוריה:יוקוהמה
Mystical Magical

"**Mystical Magical**" (בעברית: "**מיסטי קסום**") הוא שיר של הזמר האמריקאי בנסון בון. השיר יצא לאור ב-24 באפריל 2025, כסינגל השני מתוך אלבום האולפן השני, "American Heart". השיר מסמפל את השיר "Physical" של אוליביה ניוטון-ג'ון משנת 1981.

## רקע וקידום
ב-11 באפריל 2025, בון הופיע בפסטיבל קואצ'לה 2025 והכריז במהלך הופעתו על אלבום האולפן השני העתידי שלו, American Heart. בנוסף להופעתו לצד בריאן מיי, הזמר חשף שני שירים מהאלבום: "Young American Heart" ואת "Mystical Magical". האחרון זכה לתשומת לב בשל השימוש בביטוי "Moonbeam ice cream" (גלידת קרן ירח). בון כינה את השיר בשם "Moonbeam ice cream" עד שנחשף שמו האמיתי במועד יציאתו ב-24 באפריל. השיר יצא בליווי וידאו קליפ מילים בבימויו של מאט איסטין, המציג את בון רוקד או מוקף בבלונים במקומות שונים.

## מילים וסגנון מוזיקלי
"Mystical Magical" תואר כשיר "זוהר" ו"קליט" בסגנון פופ עם השפעות של רוק, העוסק באהבתו של בון לבת זוגו אותה מכנה בשיר כ"אלוהית", אהבה שגורמת לו להתמודד עם אתגרים ומדרבנת אותו להמשיך הלאה בחיים. הוא מתמודד עם סימנים סותרים מאהובתו, אך הוא אינו מוטרד מכך. השיר מסמפל את השיר "Physical" של אוליביה ניוטון-ג'ון משנת 1981. בון שר לאורך השיר בקול גבוה יחסית ובכך מבליט את סגנון השירה הבולט והייחודי שלו.

## הערכה ביקורתית
השיר קיבל בדרך כלל ביקורות מעורבות עד שליליות ממבקרי מוזיקה. מגזין *[[Paste]]* דירג אותו כשיר ה-17 הגרוע ביותר לשנת 2025.

### רשימות סוף שנה

## פרסים ומועמדויות

## מיקומי שיא

### מצעדי סוף שנה

## קישורים חיצוניים

* 

## הערות שוליים

קטגוריה:שירים באנגלית
קטגוריה:שירי בנסון בון
טאז'רס (רמדיוס דה אסקלדה)

**קלוּבּ אַתלֶטיקוֹ טאג'רס** (בספרדית: **Club Atlético Talleres**, ** Talleres de Remedios de Escalada**) הוא מועדון כדורגל ארגנטינאי. המועדון נוסד בשנת 1906 בשכונת לנוס של בואנוס איירס. בעבר הקבוצה שיחקה בליגה הבכירה וכיום משחקת בליגת משנה.

## היסטוריה
המועדון הוקם בשנת 1906 תוך איחוד 2 קבוצות שהיו קיימות באזור. בגלל בעיות כספיות הקבוצה שיחקה בליגות נמוכות ובשנים 1908-1915 לא שיחקה באופן רשמי. בשנת 1915 הקבוצה נכללה בליגה השלישית בחשיבותה ואחרי עונה קודמה לליגת משנה. בשנת 1920 שמה שונה Talleres Football Club ובשנת 1920 קודמה פעם נוספת לליגת משנה. בשנת 1931 כאשר הוקמה ליגה מקצועית הקבוצה החל לשחק בליגה הבכירה. בשנת 1938 הקבוצה ירדה לליגת משנה ומאז לא חזרה לליגה הבכירה.

בשנת 1999 הוכרז על פשיטת רגל. בשנת 2000 נחתם הסכם שיתוף פעולה עם "ולס סארספילד" שהסתיים בשנת 2003.
 
נכון לעונת 2025 הקבוצה משחקת בליגת המשנה הארגנטינאית.

מאז הירידה מהליגה הבכירה הקבוצה שיחקה בליגת המשנה 48 עונות. במספר עונות היא שיחקה בליגות השלישית והרביעית.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:פרובינציית בואנוס איירס: ספורט
קטגוריה:גראן בואנוס איירס: מועדוני כדורגל
קטגוריה:קבוצות כדורגל שהוקמו ב-1906
Unreal Unearth

***Unreal Unearth*** (בעברית: "**חשיפה לא מציאותית**") הוא אלבום האולפן השלישי של המוזיקאי האירי הוזייר, שיצא ב-18 באוגוסט 2023. זהו אלבום קונספט חופשי, ששואב השראה ונושאים מתוך "התופת" של דנטה. הוא כולל את הסינגלים "Eat Your Young" ו-"Francesca", יחד עם השיר "All Things End". הוזייר יצא לסיבוב הופעות באירלנד, בריטניה, צפון אמריקה, אוסטרליה וניו זילנד בין יוני 2023 לנובמבר 2024, כדי לתמוך באלבום. האלבום זכה לביקורות חיוביות בדרך כלל מהמבקרים, והגיע למקום הראשון במצעדי המכירות באירלנד ובבריטניה.

## רקע
הוזייר כתב את האלבום במהלך מגפת הקורונה וציין שזו הייתה דרכו "להבין את החוויה של השנתיים האחרונות". הוא קיבל השראה מהתופת של דנטה, אותה החל לקרוא באותה תקופה; הוא בנה את האלבום סביב רעיון "תשעת מעגלי הגיהנום" של דנטה. הוא כינה את האלבום "די אקלקטי" וקבע שיש בו "משהו רטרוספקטיבי במה שהצלילים נוטים אליו". עוד אמר כי שלושת השירים ממיני-אלבום שקדם לו, "Eat Your Young", "אינם מייצגים את האלבום כולו". הוזייר שואב השראה גם מדמויות והיגיון המופיעים ברומן "השוטר השלישי" של פלאן אובריאן.

את האלבום בין השאר הוזייר כותב ושר מילים בשפה האירית בפעם הראשונה. בראיון ל"אייריש טיימס" הוא אמר כי "יש כל כך הרבה שלא ניתן לבטא מחוץ לשפה הזו, שפה זו יכולה לבטא דברים שאנחנו לא מודעים אליהם". השיר "Butchered Tongue" מתייחס לניסיונות של הממשל הבריטי להרוס את השפה האירית באמצעות קולוניאליזם.

ב-15 במרץ 2024, לכבוד שנה למיני-אלבום "Eat Your Young", הוזייר הוציא את המיני-אלבום "Unheard". הוא כולל ארבעה שירים שהוקלטו במקור עבור האלבום "Too Sweet", "Wildflower and Barley" (בהשתתפות אליסון ראסל), "Empire Now", ו-"Fare Well". השירים מייצגים את שלבי הגרגרנות, הלימבו, האלימות והעלייה, בהתאמה, מ"התופת" של דנטה, אך לא נכנסו לגרסה הסופית של האלבום.

ב-16 באוגוסט 2024, לכבוד שנה ליציאת האלבום, הוזייר הוציא את המיני-אלבום "Unaired". הוא כולל שלושה שירים נוספים שהוקלטו במקור עבור "Unreal Unearth" "Nobody's Soldier", "July", ו-"That You Are" בהשתתפות בדווין.

ב-6 בדצמבר 2024, הוזייר הוציא את "Unreal Unearth: Unending", גרסת סופר דלוקס של האלבום. היא כוללת את 16 הרצועות המקוריות, שבע הרצועות מ-"Unheard" ו-"Unaired", "Through Me (The Flood)" מ-"Eat Your Young", "Swan Upon Leda", ושיר חדש לגמרי בשם "Hymn to Virgil".

## פרסים ומועמדויות

## רשימת רצועות

## מיקומי שיא
### מצעדי סוף שנה

## קישורים חיצוניים

* 

## הערות שוליים

קטגוריה:אלבומים באנגלית
קטגוריה:אלבומים שהופקו על ידי ג'ף גיטלמן
קטגוריה:אלבומים שהושפעו בעקבות מגפת הקורונה
קטגוריה:אלבומי חברת איילנד רקורדס
קטגוריה:אלבומי חברת קולומביה רקורדס